stanford-oval/wikipedia huggingface dataset:
עוזי סלנט
ביוגרפיה

נולד בישראל לדבורה וחיים סלנט, צאצא לרבה של ירושלים שמואל סלנט. שירת בחיל התותחנים, והשתחרר בדרגת אלוף-משנה. למד משפטים באוניברסיטה העברית.
בסוף שנות ה-70 של המאה ה-20 נבחר למנכ"ל קופת חולים מאוחדת ושימש בתפקידו קרוב לשלושים שנה. בשנת 2008 התמודד על ראשות עיריית רחובות אך הפסיד לראש העירייה שוקי פורר. כעבור שנה, בשנת 2009, לאחר שפורר הואשם בעבירות שיש עמהן קלון, נערכו בחירות נוספות, אך גם הפעם לא נבחר והפסיד לרחמים מלול.
סלנט נשוי לבתיה לבית הויכרך. הוא אב לארבעה וסב לעשרה, ומתגורר ברחובות.
ערך זה הוא קצרמרבנושא אישים. אתם מוזמנים לתרום לוויקיפדיה ו.
פה אחד

תוצאות הבחירות לפרלמנט בגרמניה הנאצית (1933)  בהן לכאורה הכרעת הרוב התקבלה פה אחד לטובת המפלגה הנאצית ו"אורחים"
החלטה המתקבלת פה אחד (באנגלית: Unanimity) היא החלטה המתקבלת בהסכמה כללית של כל העוסקים בקבלת החלטה זו, ואין איש המתנגד לה. הסכמה פה אחד היא הסכמה רחבה יותר מזו המתקבלת בקונצנזוס, שבה רוב ניכר תומך בהחלטה, אך לא בהכרח הכל תומכים בה.
החלטות שנדרש לקבל פה-אחד

לעיתים נדרשת החלטה פה אחד, ולא די בהכרעת רוב:
בארצות הברית על חבר מושבעים לקבל את החלטתו פה אחד (ישנן שיטות משפט בארצות הברית המתירות הכרעת רוב כאשר אחד מחברי חבר המושבעים חולה במהלך הדיונים, או כאשר מגיעים למצב בו לא ניתן להכריע בהכרעה פה אחד).
הכרעתו של בית הדין האירופי לצדק, שהוא בית המשפט המרכזי של האיחוד האירופי, חייבת להתקבל פה אחד.
החלטה על הענקתו של פרס ישראל מתקבלת פה אחד על ידי ועדת שופטים ציבורית שמונתה לעניין זה.
במשפט הישראלי

בבית משפט צבאי בישראל נדרשת הסכמה פה אחד של שלושה שופטים על הטלת עונש מוות (בעבירות שבהן ניתן להטיל עונש זה). בכל הקשר אחר, להכרעה במשפט די ברוב קולות, כאמור בסעיף 80(א) לחוק בתי המשפט [נוסח משולב], התשמ"ד-1984: "בית משפט הדן במותב ונחלקו דעות השופטים, תכריע דעת הרוב".
יש הקוראים שלא להרשיע נאשם במשפט פלילי, אלא אם יש לכך הסכמה פה אחד, משום שהמחלוקת בין השופטים מוכיחה שקיים ספק סביר באשר לאשמתו, בניגוד לאמור בסעיף 34כב לחוק העונשין: "לא יישא אדם באחריות פלילית לעבירה אלא אם כן היא הוכחה מעבר לספק סביר".
בשיח התלמודי

במקרים מסוימים, קונצנזוס רחב יתר על המידה, המתבטא בהסכמה פה אחד, אינו מתקבל בעין יפה:
בספר מלכים א פרק כ"ב מסופר על אחאב מלך ישראל שניסה לשכנע את יהושפט, מלך יהודה, לצאת איתו למלחמה על רמות גלעד, וכחיזוק הביא 400 נביאים, שנבואתם, פה אחד: ”עֲלֵה, וְיִתֵּן ה' בְּיַד הַמֶּלֶךְ” יהושפט לא הסתפק בכך, ושאל: ”הַאֵין פֹּה נָבִיא לה', עוֹד; וְנִדְרְשָׁה מֵאֹתוֹ?” מעירה על כך הגמרא שהמניע של יהושפט הוא הכלל: ”אין שני נביאים מתנבאים בסגנון אחד” (מסכת סנהדרין, פט, א). כלומר, עצם העובדה שקיימת אחידות דעות כה גורפת מעידה על קיום תיאום גרסאות.
במקרה שבו סנהדרין קטנה, בת 23 דיינים, העוסקת בדיני נפשות, מצאה פה אחד את העומד לדין לפניה אשם, פוטרים אותו מעונש, כדברי רב כהנא: ”סנהדרי שראו כולן לחובה פוטרין אותו. מאי טעמא? כיון דגמירי הלנת דין למעבד ליה זכותא, והני תו לא חזו ליה” (מסכת סנהדרין, יז, א). בעברית: מה הטעם? כיוון שלמדנו שיש להמתין לילה אחד עד לפסק הדין, כדי לחפש צד זכות לנאשם, אך אלה, שכולם בדעה אחת, כבר לא יראו לו צד זכות.
ראו גם

תכונת הפה-אחד
קבלת החלטות בקונצנזוס
הכרעת הרוב
עריצות הרוב
הערות שוליים

↑  יובל יועז, לבטל את דעת המיעוט, באתר הארץ, 23 באוקטובר 2007
עוזי ברגר

| --- | --- |
אין תמונה חופשית
 לידה:  1936 פלשתינה (א"י)
 פטירה:  ינואר 2023 (בגיל 87 בערך) ראשון לציון, ישראל
 מקום קבורה:  ראשון לציון 
 מדינה:  ישראל 
 השתייכות:   שירות הביטחון הכללי   משטרת ישראל
 דרגה:    ניצב
 
עוזי (עוזיהו) ברגר (1936 – ינואר 2023) היה ניצב במשטרת ישראל ובכיר בשירות הביטחון הכללי.
ביוגרפיה

ברגר למד בתיכון ע"ש טשרניחובסקי בנתניה והיה בן כיתתם של עמוס ברעם וצבי בר.
ברגר שירת כ-25 שנה בצה"ל ובשב"כ, בתפקידו האחרון היה ראש אגף המבצעים בשירות הביטחון הכללי. לאחר מכן הצטרף למשטרת ישראל, ובמרץ 1983 מונה לראש מחלקת מודיעין ובילוש בדרגת תת ניצב. במרץ 1988 הועלה לדרגת ניצב. באוגוסט 1988 הועמד בראש המטה לחיפוש אחר הרצל אביטן שברח מכלא באר שבע. לקראת סוף השנה מונה למפקד המשמר האזרחי, תפקיד לו יועד עוד מתחילת 1988. בשנת 1990 עבר לפקד על אגף החקירות והמודיעין. בתפקידו כראש אגף חקירות עסק רבות בחקירות של אריה דרעי. ב-1993 פרש לגמלאות.
בשנת 1995 מונה ברגר לעמוד בראש ועדת החקירה הפנימית של השב"כ לעניין רצח ראש הממשלה יצחק רבין. בשנת 2005 מונה לחבר בוועדת זיילר, ועדת הבדיקה הממשלתית לבחינה של פעילות המשטרה ופרקליטות המדינה בפרשת האחים פריניאן.
נטמן בבית העלמין בראשון לציון.
הערות שוליים

↑  בית מורשת משטרת ישראל, ניצב בדימ' עוזי ברגר הלך לעולמו, פוסט באתר פייסבוק, 11 בינואר 2023
↑  צבי בר, כמו צמח בר, הוצאת משרד הביטחון, עמ' 54
↑  מסדר הגמלאים, חדשות, 25 במרץ 1988
↑  תנ"צ עוזי ברגר רמ"ח מודיעין במשטרה, דבר, 28 במרץ 1983
↑  אלה יחקרו אותך, חדשות, 1 באפריל 1988
↑  בוקי נאה, נתן זהבי, חשש במשטרה: אביטן עלול לבצע עוד פשעים חמורים לפני שייתפס, חדשות, 28 באוגוסט 1988
↑  בן־אחוחו של אביטן נשבו וסיפר: לקחתי אותו בבגאז, חדשות, 30 באוגוסט 1988
↑  ניצב עמיר ימונה לסגן המפכ"ל, חדשות, 16 בפברואר 1988
↑  יוסי לוי, ניצב כספי מותח בקורת על בר־לב, מעריב, 28 בדצמבר 1989
↑  חדשים בצמרת, מעריב, 26 בינואר 1990
↑  יוסי לוי, ניצב ברגר דן עם חריש על התלונות נגד דרעי, מעריב, 6 ביוני 1990
עוד עלילת דם מרושעת, חדשות, 29 באוגוסט 1990
דרעי ישתוק היום בחקירתו, חדשות, 2 ביוני 1991
↑  רעידת אדמה במשטרה: הניצבים הזקנים נשלחו הביתה, טרנר נשאר, חדשות, 29 בדצמבר 1992
↑  הארץ, "מחזה אבסורד", באתר הארץ, 17 בפברואר 2007
עונת 2015/2016 בליגת העל ההולנדית

| --- | --- |
 תקופת התחרות:  7 באוגוסט 2015 – 22 במאי 2016 (290 ימים) 
 מספר משתתפות:  18
 הזוכה:  פ.ס.וו. איינדהובן (20)
 מספר משחקים:  306 
 מלך השערים:  וינסנט יאנסן  (א.ז. אלקמאר)   (27)
 השחקן המצטיין:  דייבי קלאסן (אייאקס)
 → עונת 2014/2015עונת 2016/2017 ←
 
עונת 2015/2016 הייתה העונה ה-60 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. קמבור ודה חראפסחאפ ירדו לליגת המשנה.
מבנה

על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (15 ששיחקו בעונה שעברה, אליהן הצטרפו דה חראפסחאפ, רודה וניימכן שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בשיטת הטוב משני משחקים כנגד הקבוצות שהעפילו מטורניר הפלייאוף בליגת המשנה.
מבנה > תחרויות אירופיות

הקבוצה שסיימה במקום ה-1 העפילה לשלב הבתים של ליגת האלופות.
הקבוצה שסיימה במקום ה-2 העפילה לשלב המוקדמות השלישי בליגת האלופות.
מחזיקת הגביע העפילה לשלב הבתים של הליגה האירופית.
הקבוצה שסיימה במקום ה-4 העפילה לשלב המוקדמות השלישי של הליגה האירופית.
הקבוצות שסיימו במקומות 5–8 התמודדו על כרטיס בודד לשלב המוקדמות השלישי של הליגה האירופית.
מבנה > טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | פ.ס.וו. איינדהובן  | 34 | 26 | 6 | 2 | 88 | 32 | 56 | 84 | שלב הבתים בליגת האלופות |
| 2. | אייאקס  | 34 | 25 | 7 | 2 | 81 | 21 | 60 | 82 | שלב המוקדמות ה-3 בליגת האלופות |
| 3. | פיינורד  | 34 | 19 | 6 | 9 | 62 | 40 | 22 | 63 | שלב הבתים בליגה האירופית |
| 4. | א.ז. אלקמאר  | 34 | 18 | 5 | 11 | 70 | 53 | 17 | 59 | שלב המוקדמות ה-3 בליגה האירופית |
| 5. | אוטרכט  | 34 | 15 | 8 | 11 | 57 | 48 | 9 | 53 | פלייאוף הליגה על כרטיס לסיבוב המוקדמות ה-3 בליגה האירופית |
| 6. | הראקלס אלמלו  | 34 | 14 | 9 | 11 | 57 | 49 | 2- | 51 | פלייאוף הליגה על כרטיס לסיבוב המוקדמות ה-3 בליגה האירופית |
| 7. | חרונינגן  | 34 | 14 | 8 | 12 | 41 | 48 | 7- | 50 | פלייאוף הליגה על כרטיס לסיבוב המוקדמות ה-3 בליגה האירופית |
| 8. | זוולה  | 34 | 14 | 6 | 14 | 56 | 54 | 2 | 48 | פלייאוף הליגה על כרטיס לסיבוב המוקדמות ה-3 בליגה האירופית |
| 9. | ויטסה ארנהם  | 34 | 12 | 10 | 12 | 55 | 38 | 17 | 46 |  |
| 10. | ניימכן  | 34 | 13 | 7 | 14 | 37 | 42 | 5- | 46 |  |
| 11. | דן האג  | 34 | 10 | 13 | 11 | 48 | 49 | 1- | 43 |  |
| 12. | הירנפיין  | 34 | 11 | 9 | 14 | 46 | 61 | 15- | 42 |  |
| 13. | טוונטה  | 34 | 12 | 7 | 15 | 49 | 64 | 15- | 40 |  |
| 14. | רודה  | 34 | 8 | 10 | 16 | 34 | 55 | 21- | 34 |  |
| 15. | אקסלסיור רוטרדם  | 34 | 7 | 9 | 18 | 34 | 60 | 26- | 30 |  |
| 16. | וילם II  | 34 | 6 | 11 | 17 | 35 | 53 | 18- | 29 | פלייאוף ירידה |
| 17. | דה חראפסחאפ  | 34 | 8 | 5 | 21 | 39 | 66 | 27- | 23 | פלייאוף ירידה |
| 18. | קמבור  | 34 | 3 | 9 | 22 | 33 | 79 | 46- | 18 | ירידה לליגת המשנה |
↑  פיינורד זכתה בגביע והעפילה לשלב הבתים בליגה האירופית
↑  לטוונטה הורדו 3 נק' עקב אי עמידה בתנאים הכספיים של הליגה
מבנה > פלייאוף על הכרטיס לסיבוב המוקדמות השלישי של הליגה האירופית

| קבוצה 1 | תוצאה | קבוצה 2 | תוצאה משחק 1 | תוצאה משחק 2 |
| --- | --- | --- | --- | --- |
| זוולה | 2–5 | אוטרכט | 1–1 | 0–2 |
| חרונינגן | 3–6 | הראקלס אלמלו | 2–1 | 1–5 |
| קבוצה 1 | תוצאה | קבוצה 2 | תוצאה משחק 1 | תוצאה משחק 2 |
| --- | --- | --- | --- | --- |
| הראקלס אלמלו | 3–1 | אוטרכט | 1–1 | 2–0 |
מבנה > פלייאוף הירידה

אל הפלייאוף העפילו 4 הקבוצות שסיימו במקומות 2–5 בליגת המשנה, אליהן הצטרפו שתי הקבוצות שהעפילו מסיבוב הפלייאוף הראשון בליגת המשנה ושתי הקבוצות שסיימו במקומות 16 ו-17 בליגת העל לסדרת הטוב מ-2 משחקים.
| קבוצה 1 | תוצאה | קבוצה 2 | תוצאה משחק 1 | תוצאה משחק 2 |
| --- | --- | --- | --- | --- |
| מאסטריכט | 1–3 | דה חראפסחאפ | 0–1 | 1–2 |
| גו אהד איגלס | 3–2 | פנלו | 1–0 | 2–2 |
| אלמיירה סיטי | 2–6 | וילם II | 0–1 | 2–5 |
| מועדון הכדורגל איינדהובן | 1–2 | נאק ברדה | 1–0 | 0–2 |
| קבוצה 1 | תוצאה | קבוצה 2 | תוצאה משחק 1 | תוצאה משחק 2 |
| --- | --- | --- | --- | --- |
| דה חראפסחאפ | 2–5 | גו אהד איגלס | 1–4 | 1–1 |
| וילם II | 4–3 | נאק ברדה | 1–2 | 3–1 |
| עונות בליגת העל ההולנדית |
| --- | --- | --- |
| ליגת העל ההולנדית | 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
פזארו אה אורבינו (נפה)

נפת פזארו אה אורבינו (באיטלקית: Provincia di Pesaro e Urbino) היא נפה במזרחו של מחוז מארקה שבאיטליה. היא משתרעת על שטח של 2,892 קמ"ר, ובשנת 2001 התגוררו בה 351,216 נפש. בירתה של הנפה בעיר פזארו.
הנפה גובלת בנפת רימיני ובנפת פורלי-צ'זנה במחוז אמיליה-רומאניה בצפון, בנפת אנקונה במחוז מארקה בדרום-מערב, בפרוג'ה במחוז אומבריה בדרום, בנפת ארצו במחוז טוסקנה בדרום ובים האדריאטי במזרח.
הנפה כוללת 59 קומונות, אחרי שבשנת 2016 חלק מהשטח הועבר לנפה שכנה.
פארנורמן

| --- | --- |

כרזת הסרט
 בימוי:  כריס באטלר, סאם פל
 הופק בידי:  טראוויס נייט, אריאן סאטנר 
 תסריט:  כריס באטלר
 עריכה:  כריסטופר מאריי
 שחקנים ראשיים:  לזלי מאן, אנה קנדריק, קייסי אפלק, ג'ייקוב ברטראנד
 מדבבים:  Tucker Albrizzi ברנרד היל ג'ודל פרלנד כריסטופר מינץ-פלאס Tempestt Bledsoe אנה קנדריק קודי סמית-מקפי ג'ף גרלין לזלי מאן אליין סטריץ' ג'ון גודמן קייסי אפלק 
 מוזיקה:  ג'ון בריאון 
 צילום:  טריסטאן אוליבר 
 מדינה:  ארצות הברית 
 חברת הפקה:  לייקה אנטרטיינמנט
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  מקסיקו3 באוגוסט 2012
 משך הקרנה:  92 דק' 
 שפת הסרט:  אנגלית 
 סוגה:  סרט קומדיה, סרט הרפתקאות, סרט לכל המשפחה, קומדיית אימה, קומדיית זומבים, סרט פנטזיה, סרט רוחות רפאים 
 תקציב:  60 מיליון דולר
 הכנסות:  $107,139,399
 הכנסות באתר מוג'ו:   paranorman
 פרסים:  היה מועמד לפרס אוסקר לסרט המונפש הטוב ביותר
 www.paranorman.com
 דף הסרט ב־IMDb
 
פארנורמן (באנגלית: ParaNorman) הוא סרט הנפשה שהופק בשנת 2012, בטכניקת סטופ מושן, על ידי אולפני לייקה אנטרטיינמנט, בתקציב של 60 מיליון דולר. הסרט היה מועמד לפרס אוסקר לסרט המונפש הטוב ביותר, אך בסופו של דבר זכה בפרס "אמיצה" סרטם של אולפני פיקסאר. ההכנסות בעקבות הקרנת פארנורמן, אשר זכה לביקורות חיוביות רבות, הגיעו לסכום של כ-107 מיליון דולר.
עלילה

בעיירה קטנה במסצ'וסטס גר ילד בשם נורמן בבקוק, לנורמן יכולת מיוחדת-לדבר עם המתים שכוללים את סבתו המנוחה ורוחות נוספות בעיירתו. אף אחד לא מאמין לו שהוא יכול לדבר עם המתים והוא מתבודד הרבה ובעקבות כך חבריו לועגים לו.
ילד בשם ניל שסובל מעודף משקל וקרבן להתעללויות מוצא את נורמן, ממש כמו נפש תאומה, והם הופכים לחברים. במהלך חזרות הצגת בית ספרו שלו נורמן יש לו חיזיון שבו העיירה ותושביה נרדפים על ידי מכשפות. לאחר החיזיון הבנים עומדים מול נורמן החיוור שאומר שהוא חייב לצאת להציל את העיירה, זמן קצר לאחר מכן דודו מת.
לנורמן יש אחר כך חיזיון אחר, מה שמוביל להיעלמותו של אביו, אימו אומרת לו שלאביו יש אופי חזק והכל יהיה בסדר. יום למחרת נורמן פוגש ברוח של דודו שאומרת לו שהטקס צריך להתבצע לפני השקיעה עם ספר מסוג כלשהו. נורמן יוצא כדי למצוא את הספר, והוא הולך לקבריהם של חמשת הגברים ושני הנשים שקוללו על ידי המכשפה, אך הוא מוצא את הספר רק לאחר כמה הרפתקאות.
בריון בית הספר של נורמן, אלווין, מפריע לנורמן לקרוא עד אחרי השקיעה. סערה של רוח רפאים שמזכירה את המכשפה מופיעה באוויר, והיא מקללת את המתים לקום לתחייה ולרדוף את התושבים. המתים רודפים אחר אחותו של נורמן קורטני, ניל ואחיו הבכור של נורמן מיץ' שיוצאים להפוך את נורמן לאחד מהם. המתים רודפים אחרי ילדים בעיירה ולא מוצאים את נורמן. נורמן היה באותו הזמן בחיפוש אחר הקבר הלא מסומן של המכשפה.
כאשר הילדים עושים את דרכם לבית העירייה הזומבים תוקפים את האזרחים. במהלך המהומות בחוץ הילדים נכנסים לארכיון של בית העירייה, אך לא מוצאים את המידע הנחוץ להם. הסערה של המכשפה מופיעה ונורמן מטפס על המגדל כדי לקרוא את הספר אך המכשפה פוגעת בו באמצעות ברק והוא נופל חזרה לארכיונים.
לנורמן יש חיזיון נוסף כאשר בו הוא לומד ממכשפה בשם אגתה שהייתה ילדה ממוצעת כמוהו, נורמן לומד כי היא הורשעה על ידי העירייה כי חשבו שיש לה כוחות כישוף. כאשר נורמן מתעורר הוא מגלה כי הזומבים לוקחים אותו לעירייה, למקום בו הורשעה אגתה. כאשר הזומבים מניחים אותו הם אומרים שהם רק רוצים לדבר איתו, והם מבטיחים לו כי יעזרו לו לעשות את הטקס.
נורמן עוזר לזומבים להגיע לקברה של אגתה, אבל הם נדחים לפינות על ידי ההמון. קורטני אחותו של נורמן מנסה לשכנע את הקהל לסגת. לפני שנורמן מגיע לקברה של אגתה הקסם מפריד אותו מהאחרים.
נורמן מוצא את הקבר של אגתה ויוצר אינטראקציה עימה בממדי הרוח, אגתה נחושה בדעתה את התפרצות הזעם. אגתה מבקשת ממנו לעזוב אותה, אבל נורמן מחזיק את הקבר ואומר לה שהוא מבין איך היא מרגישה כמנודה. נורמן משכנע אותה שבסוף היא תשיג את הנקמה שלה והיא צריכה להפסיק, ונורמן אומר לה שלפחות מישהו אחד היה נחמד אליה.
אגתה מתחילה להיזכר בזיכרונותיה עם אימה, והיא מצליחה לשחרר. הסערה מתפוגגת וכך גם כל הזומבים. העיר מסתכלת על נורמן כגיבור והוא הופך להיות מקובל. בסוף הסרט, נורמן צופה עם משפחתו בסרט עם אימו, המשפחה שלו והרוח של סבתא שלו.
הפקה

את הסרט הפיקו באולפני Laika Entertainment. את הסרט הפיקו במשך 3 שנים. הסטודיו הפיק את הסרט באמצעות מדפסות תלת-ממד, והוא בין הראשונים שעושים זאת אחרי קורליין ודלת הקסמים. את קמפיין הפרסום לסרט יצרה חברת Wieden+Kennedy.
הפקה > פסקול

את פסקול הסרט כתב והחלין ג'ון בריון, הפסקול שוחרר ב-14 באוגוסט 2012.
הפקה > צפייה ביתית

ה-DVD של הסרט הופץ ב-27 בנובמבר 2012 וכלל מעט תוספות.
ביקורת

הסרט קיבל המון ביקורות חיוביות. אתר Rotten Tomatoes העניק לסרט 87% שמבוסס על חוות דעת של 112 אנשים, אתר Metacritic העניק לסרט 73% המבוססים על חוות של 32 אנשים.

הסרט משך תשומת לב רבה בעקבות התגלות של אחת הדמויות כהומוסקסואל, זהו סרט אנימציה ראשון לילדים שמצהיר את הדבר, הנטייה מתגלה בטוויסט הומוריסטי בסוף הסרט. אתר צרפתי אמר שהסרט עלול להביא הורים לשאלות על להט"ב ועניינים דומים בחזרה מהסרט, לעומת הביקורת הצרפתית אתר אחר אמר שזה מה שהופך את הסרט להיות "יוצא דופן". במאי ותסריטאי הסרט כריס באטלר אמר שמטרת הדבר הייתה להראות באופן ישיר שאסור לשפוט אנשים וצריך לתת להם אמונה וכוח.
ביקורת > הכנסות

הסרט הכניס כ-56 מיליון דולר בצפון אמריקה, וסך הכל ברחבי העולם כ-107 מיליון דולר. בבכורתו הראשונה ב-3 באוגוסט 2012 במקסיקו הכניס הסרט 2.2 מיליון דולר, ומאוחר יותר עוד. בסוף השבוע הראשון שלו בצפון אמריקה היה השלישי בהכנסות עם 14 מיליון דולר. טרוויס נייט מנכ"ל חברת ההפקה אמר שההכנסות בסדר אך לא עמדו בציפיות שלו.
הערות שוליים

↑  על פי אתר מוג'ו ב-15 בפברואר 2013
פאטנונגטאן צ'ינוואט

פאטנונגטאן צ'ינוואט (בתאית: แพทองธาร ชินวัตร; נולדה ב-21 באוגוסט 1986) היא פוליטיקאית ואשת עסקים תאילנדית המכהנת כראש ממשלת תאילנד מאז 2024 וכמנהיגת מפלגת פאו תאי (Pheu Thai) מאז 2023. היא בת למשפחת צ'ינוואט, ממנה יצאו שני ראשי ממשלה נוספים לפניה: אביה תאקסין צ'ינוואט (2001–2006) ודודתה יינגלאק צ'ינוואט (2011–2014). היא האדם הצעיר ביותר בהיסטוריה של תאילנד שכיהן כראש הממשלה והאישה השנייה בתפקיד אחרי דודתה.
ראשית חייה וחינוך

צ'ינוואט נולדה ב-21 באוגוסט 1986 בבנגקוק. היא למדה בחטיבת הביניים במנזר סנט ג'וזף ובבית הספר התיכון מאטר דיי. היא סיימה תואר ראשון במדעי המדינה, סוציולוגיה ואנתרופולוגיה מאוניברסיטת צ'ולונגונגקורן ב-2008 והמשיכה את לימודיה באנגליה, עם תואר שני בניהול מלונות בין-לאומיים מאוניברסיטת סארי.
קריירה עסקית

צ'ינוואט הייתה בעלת המניות הגדולה ביותר של SC Asset Corporation ודירקטורית בקרן Thaicom. נכון לשנת 2022 היא מחזיקה בסך הכל ב-21 חברות בשווי של כ-68 מיליארד באט (2 מיליארד דולר אמריקאי).
קריירה פוליטית

ב-20 במרץ 2022 נבחרה צ'ינוואט ל"ראש משפחת פאו תאי". היא הפכה למועמדת המובילה לראשות הממשלה בסקרים ובאפריל 2023 הוכרזה רשמית כאחת משלושת המועמדים של המפלגה לראשות הממשלה, לצד צ'איקאסם ניטיסירי וסרטה תוויסין, שמונה לבסוף לתפקיד.
במהלך כהונת ממשלתו של תוויסין היא כיהנה כיושבת ראש הוועדה הלאומית לפיתוח עוצמה רכה, כסגנית יו"ר הוועדה הלאומית לפיתוח מערכת הבריאות וכחברה בוועדת ארגון חגיגות יום הולדתו ה-72 של המלך ראמה העשירי.
ב-27 באוקטובר 2023 נבחרה צ'ינוואט על ידי ליבת המפלגה למנהיגת המפלגה עם 289 קולות בעד ונמנע אחד.
קריירה פוליטית > ראש הממשלה

לאחר הדחתו של סרטה תוויסין מתפקיד ראש ממשלת תאילנד בידי בית המשפט החוקתי ב-14 באוגוסט 2024 היא הוכרזה כמועמדת פאו תאי למחליפתו. מינויה אושר על ידי הפרלמנט ב-16 באוגוסט והפך לרשמי ב-18 באוגוסט עם מינויה על ידי מלך תאילנד.
עמדות פוליטיות

צ'ינוואט תומכת בליברליזם חברתי, בזכויות להט"ב, בשכתוב החוקה ובביטול גיוס החובה. היא מגדירה את עצמה "קפיטליסטית ליברלית-חברתית", תומכת ביישום ארנק דיגיטלי וטוענת שעצמאותו של בנק תאילנד מהווה "מכשול משמעותי בתיקון בעיות כלכליות".
חיים אישיים

צ'ינוואט נשואה לפיטאקה סוקסוואט, איש עסקים תאילנדי. לזוג בת שנולדה בינואר 2021 ובן שנולד במאי 2023, כשבועיים לפני הבחירות הכלליות.
עיטורים

2005 – העיטור המלכותי הנערץ של הדירקונאפורן, דרגה שישית, מדליית זהב
הערות שוליים

1 2  בר שפר, ‏בת לשושלת פוליטית אך חסרת ניסיון: זוהי האישה שתמשול על תאילנד, באתר מעריב אונליין, 18 באוגוסט 2024
1 2  גיא אלסטר‏, בתו של רה"מ תאילנד לשעבר תאקסין צ'ינוואט מונתה לראשות הממשלה, באתר וואלה, 18 באוגוסט 2024
↑  เปิดประวัติ อุ๊งอิ๊ง-แพทองธาร ทายาทชินวัตร หัวหน้าครอบครัวเพื่อไทย, matichon, [חושפים את ההיסטוריה של אונג-אינג פאטנונגטאן, היורשת של צ'ינוואט וראש משפחת פאו תאי], ‏22 במרץ 2022 (בתאית)
↑  เจาะขุมทรัพย์ อุ๊งอิ๊ง แพทองธาร ชินวัตร ทรัพย์สินอู้ฟู่ 6.8 หมื่นล้าน, thansettakij, [צוללים לתוך האוצר של אונג אינג פאטנונגטאן צ'ינוואט, שנכסיה שווים 68 מיליארד], ‏20 במרץ 2022 (בתאית)
↑  Paetongtarn tipped as candidate for PM, בנגקוק פוסט, ‏22 במרץ 2022
↑  แผนรัฐเคลื่อน ซอฟต์พาวเวอร์ 4 ล้านล้าน เปิด 'รีสกิล' 20 ล้านครัวเรือนต้นปี 67, bangkokbiznews, ‏23 באוקטובר 2023 (בתאית)
↑  นายกฯ เซ็นตั้งบอร์ดพัฒนาระบบสุขภาพแห่งชาติ ดึง "อุ๊งอิ๊ง" นั่งรองประธาน, MGR Online, [ראש הממשלה חתם על המועצה הלאומית לפיתוח מערכת הבריאות, מינה את "אונג אינג" לסגנית יו"ר], ‏8 באוקטובר 2023 (בתאית)
↑  สรุปข่าวการประชุมคณะรัฐมนตรี 3 ตุลาคม 2566, ממשלת תאילנד, [סיכום חדשות ישיבת הממשלה, 3 באוקטובר 2023]
↑  Paetongtarn elected new Pheu Thai leader, בנגקוק פוסט, ‏27 באוקטובר 2023
↑  Thailand's Pheu Thai party picks Paetongtarn Shinawatra as PM candidate, France 24, ‏15 באוגוסט 2024
↑  תאילנד: הפרלמנט בחר בפאטונגטארן שינוואטרה לתפקיד ראש הממשלה, באתר ynet, 16 באוגוסט 2024
↑  Pita promises same-sex marriage at 50,000-strong Pride parade, בנגקוק פוסט, ‏5 ביוני 2023
↑  Pheu Thai vows to restrict ganja, crackdown on stock manipulators, Nation Thailand, ‏30 באפריל 2023
↑  Paetongtarn: Central bank independence 'an obstacle', בנגקוק פוסט, ‏3 במאי 2024
↑  "แพทองธาร" สุดปลื้ม คลอดลูกสาว น่ารักน่าชัง แล้ว ชื่อเล่น "น้องธิธาร", Thai Rath, ["פאטנונגטאן" שמחה מאוד על לידת בתה המקסימה, המכונה "נונג תיתאר"], ‏10 בינואר 2021
↑  הפייבוריטית לראשות הממשלה ילדה בן שבועיים לפני הבחירות, באתר ynet, 1 במאי 2023
| --- | --- |
בקרת זהויות :  GND: 1339172305  VIAF: 4144172398386419440003   WorldCat (עם VIAF): 4144172398386419440003 
צ'ינוואט נואמת לאחר היבחרה למנהיגת מפלגת פאו תאי, 2023
פודינג יורקשייר

| --- | --- |

 
 מאכלים
 סוג:  savory pudding 
 על שם:  יורקשייר 
 מוצא:  הממלכה המאוחדת 
 מרכיבים עיקריים:  חלב פרה, ביצה, קמח 
 
מאפי פודינג יורקשייר מוכנים
פודינג יורקשייר כחלק מארוחת צלי יום ראשון
פודינג יורקשייר כקערה לרוטב בשר, נקניקיות, מחית ואפונה
פודינג יורקשייר הוא מאפה עשוי בלילה מהמטבח הבריטי. הוא מוגש לצד רוסטביף או מנות אחרות הכוללות רוטב בשר עשיר, ונלווה באופן מסורתי לארוחת צלי יום ראשון. המנה אהודה מאוד בכל רחבי הממלכה המאוחדת.
היסטוריה

המנה מוגשת באופן מסורתי עם צלי יום ראשון ולעיתים מוגש כמנה נפרדת לפני מנת הבשר העיקרית. אכילתו כמנת פתיחה נפוצה עדיין ביורקשייר. כשהוא נאכל כמנת פתיחה בדרך כלל מצורף לו רוטב בשר ובצל. רוטב הבשר נחשב בעיני רבים כליווי חיוני לפודינג יורקשייר. מקור המנהג בתקופות עוני, בהן אכילת מנה משביעה כפודינג יורקשייר קודם לבשר עודדה הסתפקות בכמות קטנה יותר של בשר. כיוון שרוטב הבשר העשיר משומן הצלי הוגש עם הפודינג במנה הראשונה, לעיתים קרובות הוגשו פטרוזיליה או רוטב בשמל עם המנה העיקרית ומנת הירקות.
הכנה

להכנת פודינג יורקשייר שופכים את הבלילה לתוך תבנית שקעים משומנת שחוממה קודם לכן עד שהשמן שבה לוהט, ואפיית המאפים בחום גבוה עד שיתפחו. בעבר אפו אותו בתבנית גדולה תחת הצלי כדי לקלוט את טפטופי השומן, או באותה תבנית בה נצלה קודם לכן הבשר כדי לעשות שימוש בשומן הבשר שנותר בכלי. כיום מקובל להשתמש בתבנית שקעים, כמו לאפיית מאפינס.
ניתן להקפיא פודינג יורקשייר כשהוא עטוף במהודק, ולהפשירו לפי הצורך. כיום נפוצות גם יחידות אישיות שלו (שנאפו בתבנית לחמנייה) המשווקות כמוצר קפוא.
גיוונים

כאשר אופים את המאכל עם נקניקיות בתוכו הוא מכונה "קרפדה במאורה". בתפריטי הפאבים המאפה משמש כקערה, בה מגישים מגוון מילויים. ניתן להשתמש במאפה גם כמאכל מתוק, במילוי ריבה, סירופ זהוב, סוכר או שמנת.
הערות שוליים

↑  אין הוא פודינג במובן המוכר בישראל של קינוח העשוי קרם מתוק קרוּש
עונג

ערך זה עוסק בתחושה. אם התכוונתם למשמעות אחרת, ראו .
תחושה של עונג
עונג הוא מכלול של תחושות שמטבע האדם הוא נצרך להם, ושואף להשיגן.
עונג או הנאה או כיף גדול הוא מכלול של תחושות שמטבע האדם הוא נצרך להם, ושואף להשיגן.
התחושות נחלקות לכמה קטגוריות:
התענוגות נחשבים לתחושות בעלות פרשנות חיובית בהווה שהאדם נהנה מהם בזמן שהוא מבצע אותם. התענוג הוא זמני וקיים רק בזמן הביצוע ולמשך זמן מוגבל במהלך אכילה, שתייה, שינה, רחצה, וקיום יחסי מין. רדיפה רבה אחרי העונג ("חיי תענוגות") נחשבת לתאווה.
סיפוק נחשב להנאה מהעבר, האדם נהנה מדבר שהוא יצר והסיפוק יוצר תחושה של משמעות. הנאת הסיפוק היא הנאה זמנית הקיימת כל עוד רישומיה של הפעולה המספקת עדיין טבועים באדם.
אושר נחשב להנאה המשכית, האדם נהנה ממי שהוא ומקצב התקדמותו ההמשכית. הנאת האושר קיימת כל עוד קצב התקדמותו הכללית של האדם נמשכת. הגדרה נוספת לאושר היא: תחושה שמקורה בפרשנות חיובית של אדם על חייו.
פעילויות מהנות

פעילות מהנה היא פעילות אשר כדאית בזכות עצמה.
כדי שפעילות מסוימת תהיה מהנה עליה לעמוד במספר תנאים. לראשונה, צריכה להיות התאמה בין אתגרים ומיומנויות כדי למנוע שעמום הנובע מאתגר קל מדי או תסכול מאתגר קשה אשר עלול להוביל לחרדה. לפעילות מהנה צריכות להיות גם מטרות ברורות אשר יקנו לה משמעות, גם כאשר היא אינה מתבצעת כדי להשיג אותן אלא לשם עצמה בלבד. אל המטרות צריך להתווסף משוב מידי אשר יאפשר להעריך מהן התגובות שמתאימות להשגת היעדים של הפעילות ומאילו כדאי להימנע. בנוסף, הפעילות המהנה צריכה לעורר התמקדות וריכוז מעמיקים שמונעים דאגות ומחשבות פולשניות.
על פי רוב פעילויות מהנות מאפיינות את שעות הפנאי. עם זאת, הן יכולות גם לעודד למידה כאשר הן מתבצעות לצורך מטרות חינוכיות. מסיבה זו המשחק הוא כלי נפוץ בהוראה מתקנת.
פיזיולוגיה של העונג

המבנים והמסלולים במוח שמעורבים ביצירת תחושה של עונג מרכיבים את מערכת החיזוק של המוח. כאשר מופיע גירוי חיובי, מופעלים תאי עצב שמפרישים דופמין לתוך מבנה שנקרא גרעין האקומבנס. הפעלתה של המערכת מסייעת לתהליכים של למידה דרך התניה אופרנטית, ומגדילה את הסבירות לחזרה על ההתנהגות שהובילה לתחושת העונג והתגמול. מערכת זו מופעלת על ידי מחזקים טבעיים, כמו מזון ויחסי מין, וגם על ידי גורמים עקיפים שמקדמים את המטרות של בעל החיים, למשל יחסים חברתיים. כמו כן, פעולתה של מערכת החיזוק היא גורם חשוב בתהליכים של התמכרות לסמים.